Dala_FM news - March 10, 2021 - 9am

﻿
Evaluation Only. Created with Aspose.Words. Copyright 2003-2022 Aspose Pty Ltd.
9AM DALA FM NEWS 10TH MARCH 2021
HEADLINE
NATIONAL
BBI 
KAMITI MAKANYKLA MAR RATIRO GI CHIKE EOD BURA MAMALO KOD MANO MAR SENATE RADO KAWUONO GORO CHENRO MAIDHI LUU E KAWO PACH JOPINY EWI DUARO MAR LOKO PEND CHIKE E KATIBA KAOKADHO E BBI.
OD BURA KOD SENATE NYOCHA NE OWINJORE NI CHIENRO MAR KAWO PACH JOPINY EWI WACH LOKRUOK E KATIBA ONEGO OTIM CHAKORE TARIK 17 NYAKA 20 DWENI KAPOK OD BUCHE GO OTUAK EWI BBI MANE OCHUALNEGI GI OD BUCHE COUNTIES MANE OSEPUODHE, TUAK MABIRO BEDO TARIK 23 DWENI.
JOPINY ONYIS OBI OTI GI THUOLONO ECHUALO PACHGI.
CHIK JOSIASA
DUOND BUCHE SIASA MAOK BI KAWO ONDAMO MAR CHIK NE JOKANYO MAGGI MANE OMUOCHO TULO EKINDE YIERO MAADUNDO MANE OBAG JUMA MOKADHO KIDEK GWETH OKO E LIST MAG DUOND BUCHE SIASA E PACHOKA.
JANDIK DUOND BUCHE ANNE NDERITU EOTE NE UTE FWAMBO OKWEDO LWENJE MANE OBEDO EKINDE YIERO MAADUNDO MA KABUCHAI, MATUNGU KOD WARDS JUMA MOKADHO KAMA MOKO KUOM APISA MAG DUOL MATAYO YIERO IEBC NE ORASI GI MOKO KUOM JOSIASA.
MIKAI NDERITU ONYISO OGAI MAG DUOND BUCHE SIASA MONDO ONE NI JOKANYO MAGGI LUWORE GI CHIKE MATAYO DUOND BUCHE MAKAMAGO KAACHIEL GILUORO APISI JANDIK DUOND BUCHE.
KAKAMEGA 
YUARUOK OMUOCH EOD BUCH COUNTY MA KAKAMEGA.
MAE EN BANG’ MCAs 66 MAG COUNTINO THICHO OKO OGAI MAR MCAs MATHOTH MIGOSI JOEL ONGORO MAITUDO GIYAKO PESA.
MIGOSI ONGORO BENDE OGOL E DUOL MATAYO OD BURA MAR COUNTYNO MA KAKAMEGA KA MCAS YUAK NI OK OSEBEDO KA OCHUALO DUACHGI E DUOL MAKAMANO.
MCASGO OLERO NI ONDAMO MAGIKAWO OK OTUDORE EYO MORO AMORA GI SIASA.
INSERT: KAKAMEGA MCAS

UoN 
MBALARIANY MA NAIROBI NIGICHENRO MAR GOLO OKO E TAT SOMONO JOPUONJRE MA OSEBUDHO E MBALARIANY KUOM THUOLO MA OINGO MANO MA TIEGRUOK MAGITIMO YANGO NI ONEGO GIBED E MBALARIANY.
CHIENRO MAKAMANO MAR GOLO OKO JOPUONJRE MAKAMAGO CHAKORE TARIK 22 DWENI.
VICE CHANCELLOR MOCHUNG’ NE WECHE SOMO EMBALARIANYNO JULIUS OGENG’O OLERO NI GIGETO JOPUONJRE MANE OSERIEMB, MA OCHUNG KOD MAGO MAOCHORO MBELE THUOLO MAR SOMO.
JOPUONJRE MAOK CHORRE E KIDIENY MACHIELO MAR SOMO BENDE IDHI GWETH OKO MAR MBALARIANY MA NAIROBI.
MIGOSI OGENG’O OLERO NI ONDAMO MAKAMNO CHANO RIEYO WECHE SOMO EMBALARIANYNO.
PENJ
JATEND MIGAWO MAR SOMO NGIRE GEORGE MAGOHA OKWED KUOM NYOCHA YANGO MIGORI COUNTY KAKA ACHIEL KUOM GWENGE MANG’AU NE KUO MAR PENJ.
JAKOM MAR KUPPET E MIGORI COUNTY MIGOSI HENRY OTUNGA OLERO NI WECHE AILAGO GOYO CHUNY JOPUONJ KOD JOPUONJRE.
KOLOSO URIRI HIGH SCHOOL EKINDE MA DUOL MATAYO WECHE PENJ EPACHOKA NE TIEGO APISAS MABIRO RITO PENJ MADONGO, MIGOSI OTUNGA ONYISO NGIRE MAGOHA OWERE GIWECHE MABUOGO JOPUONJRE.
MIGOSI OTUNGA KUMACHIELO ONYISO MIGAWO MAR SOMO OWERE GIMOKO KUOM CHIKE TAYO PENJ MAOLERO NI DHI ATARO MAR RATICH JOPUONJ KAOKWEDO BENDE KIT KAKA NE OKAW JOPUONJ MADHI RITO PENJ.
APISA MAR SOMO E URIRI MIGOSI SIMON MOGENDI OKUAYO JOPUONJ OBI OLURE GI CHIKE DUTO MOKETI MORIWO MAGO MAG KEDO GI CORONA EKINDE TIMO PENJ MACHAKORE EI JUMBE 2 MABIRO.
JOPUONJRE MATIMO SOMO MA FRENCH NE OTIMO PENJGI MOKUONGO.
HOMA BAY
-JOPUOPNJ MAOMI TICH DHI TAYO WECHE PENJ MADONGO OJIW OBED KOD BIDHRUOK MAKARE ENENO NI OTIM PENJ MAONGE NG’IKRUOK.
PHILIP OSEWE: YOGO KUPPET

ABARONDO
OGANDA DHOD ABARONDO KATA SIDHO MANIE MUHORONI SUB-COUNTY E KISUMU COUNTY YUAK NI OWEGI OKO ETIJE MAG KISUMU COUNTY.
JALOSO ELO OGANDANO MIGOSI CHARLES OTIENO MAINA OLERO NI OGANDAGI ONGE EI SIRIKAND KISUMU COUNTY.
OLERO NI TEND COUNTIES NE OKEL MONDO OYAW THUOLO NE OGANDA KA OHUM GIMA OMIYO OWEGI THENGE.
KOLOSO GI JOFWAMBO EGWENGE MAG MUHORONI, MAINA OLERO NI EN RATICHGI MANYO THUOLOGI E TELO MA KISUMU.
OLERO NI NITIERE LEMO KAKA WARD KOD VILLAGE ADMINS MA ONEGO OPOD NEGI GIN BENDE MANA KAKA OGANDA MAMOKO.

Created with an evaluation copy of Aspose.Words. To discover the full versions of our APIs please visit: https://products.aspose.com/words/